钦定古今图书集成/理学汇编/文学典/第089卷 > 宇文公谅
## 钦定古今图书集成/理学汇编/文学典/第089卷 > 宇文公谅

按《元史儒学传》：“公谅字子贞，其先成都人。父挺祖，徙
吴兴，今为吴兴人。公谅通经史百氏言，弱冠有操行，
嘉兴富民延为子弟师。夜将半，闻有叩门者，问之，乃
一妇人，公谅厉声叱去之。翌日，即以他事辞归，终不
告以其故。至顺四年，登进士第，授徽州路同知婺源
州事。丁内艰，改同知馀姚州事。夏不雨，公谅出祷，辄”
应，岁以有年，民颂之，以为“别驾。”雨。摄会稽县，申明冤
滞，所活者众。省檄察实松江海涂田，公谅以潮汐不
常，后必贻患，请一概免科，省臣从之。迁高邮府推官，
未几，除国子助教，日与诸生辩析诸经。六馆之士，资
其甄陶者，往往出为名臣。调应奉翰林文字、同知制
诰兼国史院编修官，以病得告。后召为国子监丞，除
江浙儒学提举，改佥岭南廉访司事，以疾请老。公谅
平居，虽暗室必正衣冠端坐。尝挟手记一册，识其编
首曰：“昼有所为，暮则书之，其不可书即不敢为，天地
鬼神，实闻斯言。”其检饬之严如此。所著述有《折桂集》
《观光集》《辟水集》《以斋诗槁》《玉堂漫槁》《越中行槁》，凡若
干卷。门人私谥曰纯“节先生。”